[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000006", "text": "Eesti filharmoonia kammerkoori ja Flandria su\u0308mfooniaorkestri u\u0308hisel turneel antakse Kristiina Poska juhatusel Belgias, Prantsusmaal ja Hollandis kokku kaheksa kontserti. Muusikud esitavad kava, mis vo\u0303ib esmapilgul tunduda su\u0308nge, kuid vaimustab oma rahuliku helgusega. Pa\u0308rast paari u\u0308hist proovi Gentis, kust iga pa\u0308ev eri kontserdipaika va\u0308lja so\u0303idetakse, ko\u0303las see kooslus va\u0308ga veenvalt."}, {"text_idx": "#000007", "text": "Tuuri teisel kontserdil Charleroi's, Bru\u0308sseli ku\u0308lje all, kuhu mul Luksemburgist ko\u0303ige la\u0308hem so\u0303ita oli, juhatas Flandria su\u0308mfooniaorkestri peadirigent Kristiina Poska lavale tulles kontserdi spontaanselt va\u0308ikese so\u0303navo\u0303tuga sisse, mo\u0303testades kontserdi igavikulist teemat, ja ro\u0303hutas just selle helgust ja meeleselgust. See siiras lu\u0308hike to\u0303lgendus ko\u0303lama hakkavast na\u0308is publikut puudutavat."}, {"text_idx": "#000008", "text": "Sotsialismiaja-ho\u0303ngulise kunstide palee lava ko\u0303rval ko\u0303rguvate bareljeefide vahel esimesena ko\u0303lanud \"Siluani laul\" viis kuulajad meditatiivsesse meeleollu. Selles instrumentaalteoses keelpillidele nagu kumaksid la\u0308bi teose aluseks oleva o\u0303igeusupu\u0308haku mo\u0303tiskluse so\u0303nad, millele igau\u0308ks sai oma to\u0303lgenduse anda. Teos on kui meditatiivne palve inimlikkuse ja jumalikkuse u\u0308henduskohas, kuhu pu\u0308hak oma teel jo\u0303udnud oli. Lo\u0303pp ja\u0308i muusikaliselt lahtiseks, justkui kutsudes igau\u0308ht ise seda mo\u0303tisklust ja\u0308tkama. Helides po\u0303imusid po\u0303hjamaine kargus ja punktuaalsus o\u0303igeusu kirikumuusika motiividega."}, {"text_idx": "#000009", "text": "Olen vist ku\u0308ll viimane eestlane, kes polnud elavas esituses veel \"Aadama itku\" kuulnud ja nagu kogu kontserdist, kumas ka sellest la\u0308bi nii inimese kannatus paradiisi kaotamise pa\u0308rast kui ka sellega leppimine. Selles oli allumine jumalikule elukorraldusele ja ta\u0308nulik u\u0308hekssaamine oma inimlikkusega, loobumine katsest to\u0303usta jumalikkuseni, rahuldudes inimesena vaid jumalikkuse igatsemisega ja kuigi tulemusetult, siis ka selle poole pu\u0308u\u0308dlemisega."}, {"text_idx": "#000010", "text": "Kontserdi lo\u0303petas Faure \"Reekviem\", mille toon on samuti ootuspa\u0308rasest surnutemissast erinev. Kavalehelt vo\u0303is lugeda, et helilooja ma\u0308ngis aastaid a\u0308rasaatmistel. Oma reekviemiga otsis ta uut la\u0308henemist ja see muusika justkui to\u0303usebki ko\u0303rgemale inimlikust kannatusest ja ja\u0308tkab eelnevate teoste vabastavat surelikkusele alistumist."}, {"text_idx": "#000011", "text": "\"Libera me\", mis oli algupa\u0308raselt eraldi teosena kirjutatud, to\u0303usis oma va\u0308rvingu poolest esile, po\u0303imides lo\u0303pu poole juba kergemat muusikat meenutavaid harmooniaid. Viimases osas \"In Paradisum\" ko\u0303las orkestri koosseisus ma\u0308ngiv harmoonium muretult ja kergelt nagu akordion."}, {"text_idx": "#000012", "text": "Osa tuuri kontserte oli ette va\u0308lja mu\u0308u\u0308dud, kuid Charleroi' kontserdipaik puupu\u0308sti ta\u0308is ei olnud. Ohvitseride maja meenutava ja eestlase jaoks vo\u0303o\u0303ristavast ajastust pa\u0308rinev saal moodustas mu\u0308stitsismi riivava muusikaga terava kontrasti, kuid vahest oli see selle vo\u0303rra mo\u0303jusamgi. Suuremas osas ilmselt kohalikest koosnevale publikule oli silmna\u0308htavalt muljet avaldatud ja nad vo\u0303isid olla o\u0303nnelikud sellise tasemega kontserdi u\u0308le oma kodukohas. Kuna u\u0308ks kontsert toimub ka Bru\u0308sselis, la\u0308heb lo\u0303viosa kohalikke eestlasi ilmselt sinna."}, {"text_idx": "#000013", "text": "Kontsert oli va\u0308ga su\u0308dantsoojendav ja ta\u0308itis kindlasti ka ko\u0303ige no\u0303udlikuma kuulaja ootused tundlikule muusikalisele to\u0303lgendusele ja esitusele. Ka mu enda janu jo\u0303uluajast saadik nautimata ja\u0308a\u0308nud sa\u0308delevate ja sillerdavate koorikontsertide ja\u0308rele sai viimaks rahuldatud. Ja\u0308a\u0308n kannatlikult ja u\u0308htlasi kannatamatult ootama Eesti filharmoonia kammerkoori tulevasi koosto\u0308o\u0308projekte ja kontserte Luksemburgi piirkonnas."}, {"text_idx": "#000014", "text": "Eesti Filharmoonia Kammerkoor esineb Aix-en-Provence'i ooperifestivalil"}, {"text_idx": "#000016", "text": "Kristiina Poska: nii-o\u0308elda tavalised orkestrid on ta\u0308nu ametiu\u0308hingutele suuresti mugavustsoonis"}, {"text_idx": "#000017", "text": "Selgusid Eesti kooriu\u0308hingu aastapreemiate saajad"}, {"text_idx": "#000019", "text": "Arvustus. Kas dz\u030ca\u0308ss ja klassikaline muusika on ikka veel eraldi?"}, {"text_idx": "#000020", "text": "Klassikaraadio su\u0308giskavas annavad tooni kontserdiu\u0308lekanded ja kultuurisaated"}, {"text_idx": "#000022", "text": "Laura Kalle: teater ei peaks ainult paitama"}, {"text_idx": "#000029", "text": "Klassikaraadio salvestas Noe\u0308pi muusikatunni Metsku\u0308la Algkoolis"}, {"text_idx": "#000032", "text": "Marja-Liisa Plats: la\u0308henen pildiraamatu illustreerimisele nagu rez\u030cisso\u0308o\u0308r"}, {"text_idx": "#000033", "text": "Arvustus. \"Tume paradiis\": pidu peo pa\u0308rast"}, {"text_idx": "#000036", "text": "Endla teater kuulutas va\u0308lja uue teatrijuhi konkursi"}, {"text_idx": "#000037", "text": "Haapsalu kultuurikeskuses avati na\u0308itus aulidest"}, {"text_idx": "#000038", "text": "Loodusmuuseumi seenena\u0308itus tegi taasiseseisvunud Eesti ku\u0308lastajarekordi"}, {"text_idx": "#000039", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000040", "text": "Rannarootsi muuseumi na\u0308itusel saab na\u0308ha nii Eesti kui ka va\u0308lismaa ka\u0308bisid"}, {"text_idx": "#000042", "text": "Edetabel. Aasta parimad albumid 2022"}, {"text_idx": "#000043", "text": "Aasta parimad albumid 2022. Isiklikud edetabelid"}, {"text_idx": "#000044", "text": "U\u0308levaade. Aasta parimad lood 2022"}, {"text_idx": "#000046", "text": "Arvustus. Panfilovi hu\u0308pnotiseeriv teena\u0308itaja alateadvusesse"}, {"text_idx": "#000048", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000049", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]